Yong‘inning oldini olish choralari

|
Yong‘inning oldini olish choralari
|
bet | 2/81 | Sana | 17.01.2024 | Hajmi | 348,1 Kb. | | #139448 |
Bog'liq Kompyuter savodxonligi1.1.2. Yong‘inning oldini olish choralari.
Kompyuterning ichida kamida 4 ta: elektr ta’minoti blokida,
mikroprotsessor ustida, vinchester rusumidagi diskda va videoprotsessor ustida
ventilator borligining o‘zi kompyuterning qizib ketishi xavfi qanchalik
kattaligini ko‘rsatib turibdi. Ayniqsa, respublikamiz sharoitida bahor va yoz
oylarida ob-havoning keskin isib ketishi bu xavfni yanada oshiradi. To‘g‘ri,
kompyuter uskunalarining qizib ketishi ko‘proq ularning ishdan chiqishiga olib
kelsa-da, kuygan uskunalar elektr ta’minoti tizimida qisqa tutashuvga va yong‘inga
sabab bo‘lishi mumkin. Kompyuter qizib ketishining oldini olish uchun ularning
korpusidagi ventilyatsion teshiklar berkilib qolishiga yo‘l qo‘ymaslik kerak.
Ularga havo oqimlarining bemalol bora olishi uchun kompyuterni devorga taqab
qo‘yish, ularni saqlash uchun mo‘ljallangan temir qutilarda turgan holida
ishlatish, kompyuter va monitor ustiga qog‘oz varaqlari, daftar va kitoblarni
qo‘yish, kompyuter texnikasini ularni changdan saqlash uchun maxsus tikilgan
g‘iloflarni yig‘ishtirmay ishlatish taqiqlanadi.
Kompyuter texnikasining ashaddiy dushmani havodagi chang bo‘lib, u havoni
kompyuter ichiga haydaydigan ventilatorlar tufayli kompyuter ichida yig‘ilib
qoladi, ventilatorlarning o‘zi to‘xtab qolishiga olib keladi, elektron uskunalar
ustini qoplab, ularning tashqi muhitga issiqlik uzatish imkoniyatlarini
kamaytirib, ularning kuyishiga olib keladi. Havodagi chang miqdorini
kamaytirish uchun xonaning devorlari, poli va shifti, eshik va derazalarni bo‘yashda
faqat moyli bo‘yoqlar ishlatilishi kerak va suvli bo‘yoqlardan bu maqsadda
foydalanib bo‘lmaydi.
1.1.3. Elektromagnit va lazer nurlanishlari.
Kineskopli monitorlarda, ekrandagi tasvirga qarab 30 000 Voltgacha bo‘lgan
yuqori kuchlanish, sistemali blokda 3 000 000 000 Gersgacha bo‘lgan yuqori chastotali
elektr signallari mavjud bo‘lib, ularning ikkalasi ham oson nurlana oladi.
Bunday nurlarni to‘sib qolish uchun barcha choralar ko‘rilgan va inson sog‘lig‘i uchun
xavfli emas.
Kompyuter texnikasidan noto‘g‘ri foydalanish, ayniqsa, bitta xonada katta
miqdordagi texnika yig‘ilgan, ulardan kun bo‘yi foydalanilgan, xona havosida
yetarli miqdorda chang bo‘lgan hollarda bu nurlanish havodagi chang zarralarining oz
miqdorda bo‘lsa-da ionlashuviga (zaryadlanishiga) olib kelishi va foydalanuvchilarning kayfiyatiga salbiy ta’sir qilishi mumkin. Buning oldini olish uchun
kompyuter xonasiga toza havoning tabiiy ravishda havo shaxtalari orqali va
majburiy ravishda ventilatorlar orqali kirishi ko‘zda tutilgan bo‘lishi kerak.
Kompyuter texnikasi tarkibida lazer nuridan foydalanadigan qurilmalar
ham bo‘lib, ular sirasiga kompakt disklarni o‘qish va yozish qurilmalari va lazerli
chop etish qurilmalari kiradi. Bu qurilmalar 1-sinf lazerli qurilmalar bo‘lib,
ulardagi lazer nuri sog‘liq uchun xavfli emas va qurilmadan tashqariga taralmaydi.
Lekin ularni ta’mirlash vaqtida lazer nuriga uning yo‘nalishida va lupa orqali
7
qarash ko‘z qorachig‘iga zarar yetkazishi mumkin va ularni faqat maxsus tayyorgarlik
ko‘rgan mutaxassislar ta’mirlashi talab etiladi.
|
| |